Прынцэса Эстэль

Эстэль Сільвія Ева Мэры, нарадзілася 23 лютага 2012 года ў Сольне ў лене Стакгольм, — шведская спадчынніца-прынцэса і герцагіня Эстэрётланд . Яна з’яўляецца дачкой кронпрынцэсы Вікторыі і прынца Даніэля і ў адпаведнасці з парадкам спадчыннасці займае 2-ое месца ў пераемнасці шведскага прастола, пасля маці і да брата прынца Оскара Яе тытул — Яе Каралеўскае Высокасць Эстэль, прынцэса Швецыі, герцагіня Эстэргётланд.

 Біяграфія 
міні|Каралеўскі салют прынцэсе з 42 гарматных стрэлаў са Шэппсхольмен 23 лютага 2012 г., 12:00.|злева|259x259пкс

 Нараджэнне 
У жніўні 2011 года Каралеўскі суд Швецыі абвясціў, што Кронпрынцэса Вікторыя і Прынц Даніэль чакаюць свайго першага дзіцяці  . 23 лютага 2012 г. у 04:26 прынцэса Эстэль нарадзілася у бальніцы Каралінскага ўніверсітэта ў Сольне. Рост прынцэсы быў 51 сантыметр, а вага — 3280 грам . Нараджэнне атрымала шмат увагі СМІ — на працягу дня было апублікавана 2300 газетных артыкулаў у Швецыі, і яшчэ 3300 за мяжой .

24 лютага 2012 г. у замку Хага адбылося традыцыйнае пацверджанне сведкаў. Сведкамі былі спікер Рыксдага Пэр Вэстарберг, прэм’ер-міністр Фрэдрык Рэйнфельт, маршал Свантэ Ліндквіст і старшыня Аліса Троль-Вахтмайстэр . У 11:15 урад сабраўся ў Стакгольмскім замку , дзе кароль Карл XVI Густаў абвясціў імя прынцэсы і дараваў ёй герцагства Эстэрётланд. Пасля адбылася служба ў Замкавай царкве  .

30 красавіка 2012 года прынцэса Эстэль упершыню з’явілася на публіцы. Гэта адбылося ў Стакгольмскім замку ў сувязі з 66-годдзем з дня нараджэння Карла XVI Густава.

 Хрышчэнне 
Прынцэса Эстель была ахрышчана 22 мая ў царкве Стакгольмскага замку. Пад час цэрэмоніі выкарыстоўвалася купель Карла XI. Затым было абвешчана, што яе хроснымі з’яўляюцца кронпрынц Вілем-Аляксандр з Нідэрландаў (цяпер кароль Вілем-Аляксандр), кронпрынц Хокан Магнус з Нарвегіі, кронпрынцэса Мэры з Даніі, дзядзька прынц Карл Філіп і цётка Ганна Вэстлінг Сёдэрстрэм. Пры хрышчэнні прынцэса была ўзнагароджана ордэнам Серафімаў  .

 Імёны 
Імя Эстэль з’явілася ў сям’і дзякуючы Эстэль Бернадот, жонцы хроснага бацькі караля Карла XVI Густава Фолькі Бернадота. Эстэль — гэта таксама імя першай унучкі прынцэсы Дэзірэ, сястры караля Карла XVI Густава. Прынцэсу назвалі Сільвіяй і Евай у гонар бабуль каралевы Сільвіі і бабулі Евы Вэстлінг адпаведна. Мэры — імя хроснай маці, кронпрынцэсы Даніі Мэры .

 Узнагароды 

 Узнагароды Швецыі 

 link=https://en.wikipedia.org/wiki/File:Order_of_the_Seraphim_-_Ribbon_bar.svg|70x70пкс Каралеўскі ордэн Серафімаў (LoK av KMO) (23 лютага 2012)
 link=https://en.wikipedia.org/wiki/File:Commemorative_Ruby_Jubilee_Medal_of_His_Majesty_The_King_(15092013).png|70x70пкс Юбілейны медаль 40-й гадавіны узыходжання караля Карла XVI Густава (CXVIG:sJmtII) (15 верасня 2013)
 link=https://en.wikipedia.org/wiki/File:SWE_King_Carl_XVI_Gustaf_Jubilee_Medal_III.png|70x70пкс Юбілейны медаль да 70-годдзя караля Швецыі Карла XVI Густава (CXVIG:sJmtIII) (30 красавіка 2016)

 Родавод 
Сярод продкаў прынцэсы заснавальніца Іспаніі Ізабела I Кастыльская, шатландская каралева Марыя Сцюарт, дзве расійскія імператрыцы Кацярына I і Кацярына II, каралева Вялікабрытаніі Вікторыя.

Катэгорыя:Кавалеры ордэна Серафімаў
Катэгорыя:Вікіпедыя:Біяграфіі сучаснікаў
Катэгорыя:Бернадоты
Катэгорыя:Прынцэсы Швецыі